માત્ર અમદાવાદ જ નહિ પણ ચારેય મહાનગરોમાં પેટ્રોલ-ડીઝલના ભાવમાં ઘટાડો જોવા મળ્યો છે. દિલ્હીની વાત કરીએ તો અહીં પણ પેટ્રોલની કિંમતમાં 10 પૈસા અને ડીઝલની કિંમતમાં 7 પૈસાનો ઘટાડો નોંધાયો છે. નવી કિંમતો લાગુ થયા બાદ દિલ્હીમાં પેટ્રોલ 81.32 રૂપિયા પ્રતી લીટર અને ડીઝલ 74.85 રૂપિયા પ્રતિ લીટરે મળી રહ્યું છે. અગાઉ જેવી રીતે સતત પેટ્રોલ-ડીઝલના ભાવ વધી રહ્યા હતા તેનાથી નાગરિકો ભારે પરેશાન થયા હતા.